Graflando Sligo

La graflando Sligo (irlande Contae Shligigh) estas unu el la graflandoj de la Respubliko Irlando, lokita je la okcidento de la insulo, en la provinco Connacht. Ĝi etendiĝas sur 1 836 km² kaj havas proksimume 60 000 loĝantojn. La irlandlingva nomo, "Sligeach", signifas « Areo abundanta je konkuloj ». La ĉefurbo de la graflando estas Sligo, kun ĉirkaŭ 18 000 loĝantoj. Geografio Sligo havas landlimojn kun la graflandoj Mayo (okcidente), Roscommon (sude), kaj Leitrim (oriente). Kulturo kaj vidindaĵoj La poeto kaj Nobel-laŭreato William Butler Yeats (1865-1939) travivis la plej grandan parton de sia junaĝo en norda Sligo, kaj la belaj pejzaĝoj de la graflando (precipe la insulo Innisfree sur la lago Lough Gill) multe kontribuis al la inspirado de lia poezio. Diris Yeats : « la loko kiu plej influis mian vivon estas Sligo ». La fama tombejo da ŝtonegoj de Carrowmore troviĝas en la graflando Sligo. Urboj kaj vilaĝoj Achonry, Aclare Ballaghnatrillick, Ballinafad, Ballymote, Ballysadare, Banada, Beltra Carney, Carrickbanagher, Castlebaldwin, Cliffony, Cloonacool Collooney, Coolaney, Dromore West, Drumcliffe Easkey Geevagh, Grange, Gurteen Inishcrone Kilglass, Knocknahur Monasteraden, Mullaghmore Rathbraughan, Riverstown, Rosses Point Skreen, Sligo, Strandhill Tourlestrane, Tubbercurry Vidu ankaŭ Graflandoj de Irlando